Íslandsmót í sveitakeppni kvenna
2010

1. grein.   Spilastaður er
Síðumúli 37.
Spiluð er raðspilakeppni, 12 spila leikir án
hálfleiks. Dregið er bæði
um töflu- og umferðarröð. Sú sveit sem flest stig
hlýtur í öllum leikjum telst sigurvegari.  Verði sveitir jafnar þá
ræður innbyrðis viðureign/ir, sé enn jafnt
ræður heildarhlutfall IMP stiga, sé enn jafnt telst sú
sveit hærri sem fleiri stig fær á móti tveim efstu
sveitum (að þeim sjálfum frátöldum). Sé enn jafnt ræður hlutkesti.

2. grein.   Sveit sem situr laust stillir upp
liði sínu á undan í upphafi leiks.

Spilarar eru sjálfir ábyrgir fyrir
því að sitja í réttum áttum og virða
tímatakmörk.  Hafi sveit
verið sektuð  fyrir að
mæta of seint til leiks, miðast sektir fyrir of hæga
spilamennsku við þann tíma þegar allir spilararnir eru
sestir við borðið, reiðubúnir að hefja leik.

Spilarar eiga að vera sestir við spilaborðið
eigi síðar en 4 mínútum áður en umferð
hefst.  Fyrir hverjar 5
mínútur  sem spilari
mætir of seint að spilaborði í auglýstan
tíma skal sekta um 1 vinningsstig, og síðan 1 vinningsstig fyrir
hverjar byrjaðar 5 mínútur þar á eftir þar
til 25 mínútur eru liðnar frá auglýstum
tíma, þá úrskurðast leikurinn tapaður og
sveit brotlega spilarans fær ekkert stig.  Hin sveitin fær stig
samkvæmt grein 10.  Mæti
sveit ekki til leiks mun mótsstjórn vísa málinu til
Áfrýjunarnefndar BSÍ.

3. grein.
Spilarar eru skyldugir til að spila töfluleiki sé
þess óskað.
Keppnisstjóra er heimilt að loka opnum sal fyrir áhorfendum
ef úrslit spila í öllum leikjum verða birt jafn
óðum á sýningartöflu.

4. grein. Spilað
skal með skermum. Norður og suður sjá um að renna
bakkanum með sögnunum á milli og vestur sér um að
opna og loka skermlúgunni.

a)  Norður og austur sitja öðru
megin við skerminn og suður og vestur hinu megin við skerminn.

b)  Norður ber ábyrgð
á spilabökkunum. Hann lætur bakkana á sagnbakkann og
fjarlægir þá að spili loknu.

c) Vestur ber
ábyrgð á því að opna og loka
skermlúgunni.

d)  Norður leggur spilabakka á
sagnbakkann og spilararnir taka spil sín úr bakkanum.  Skermlúgunni er lokað og er
hún höfð lokuð meðan á sögnum   stendur.

e)  Spilarar segja með sagnmiðum.
Spilari leggur sögn á sagnbakkann sem sést aðeins hans
megin við skerminn. Fyrstu sögn spilara á að leggja lengst
til vinstri á sagnbakkann og
leggja síðan næstu sagnir í röð til
hægri.

f)
Þegar báðir spilarar sömu megin við skerminn
hafa sagt rennir norður (eða suður eftir því sem
við á) sagnbakkanum undir skermlúguna til spilaranna hinu
megin við skerminn. Þeir segja á sama hátt og
sagnbakkanum er rennt undir lúguna aftur. Þetta er endurtekið
þar til sögnum er lokið. Þá setja spilararnir
sagnmiða sína aftur í sagnboxin.

g)  Eftir að spilari hefur spilað
út löglegu útspili er skermlúgan opnuð
þannig að allir spilararnir geti séð spil blinds og
slagina.

i) Spilabakkinn
er hafður á sagnbakkanum á miðju borðinu þar
til

spilamennsku er lokið.

5. grein. Nota skal
viðvörunarregluna (ALERT). Athygli er vakin á því
að alertað er á allar kerfisbundnar sagnir og allt það
sem getur komið andstöðunni á óvart.  Almennar alertreglur BSÍ eiga
ekki við á skermum.
Alertað er á allar kerfisbundar sagnir, sem:  Hafa sérstaka merkingu eru
gervisagnir, eða gætu haft sérstaka þýðingu
samkvæmt samkomulagi spilafélaga sem líklegt er að
andæðingarnir geri sér ekki grein fyrir.

Þar sem spilað er með
skermum gefa spilarar viðvörun á sínar eigin sagnir
jafnt sem sagnir meðspilara. Það er gert á  eftirfarandi hátt: Spilara, sem
segir kerfisbundna sögn, ber að vara skermfélaga sinn við,
með því að leggja alert-spjaldið á
síðustu sögn skermfélaga síns; sá gefur til
kynna að hann hafi tekið eftir viðvöruninni með
því að skila alert-spjaldinu aftur til andstæðings
síns.

Eftir að sagnbakkanum hefur
verið rennt undir skerminn ber báðum spilurum skylda til,
áður en þeir segja frekari sögn, að vara
skermfélaga sinn við kerfisbundinni sögn spilafélaga
síns, með sama hætti og lýst er hér að
framan.

Spilari getur beðið
andstæðing sinn um útskýringar á sögnum.
Hann gerir það með því að senda
skermfélaga sínum skriflega spurningu. Skermfélaginn gefur
skriflegt svar, hvort sem spurningin á við um hans sögn eða
sögn spilafélaga hans.

6. grein.  Nokkrar breytingar verða á
viðurlögum bridgelaganna þegar skermar eru notaðir. Breyta
má óviljasögnum hafi
bakkinn ekki farið undir skerminn en spilari má ekki skipta
um skoðun um sögn sem hann hefur áður valið og sett
á sagnbakkann. Þegar spilari skiptir löglega um sögn
má skermfélagi hans skipta um sögn sem hann hefur
áður valið (ef sögnin sem tekin er aftur skaðar
saklausu hliðina á einhvern hátt má
keppnisstjóri leiðrétta skor).

Viðurlög eftirfarandi
lagagreina gilda ekki þegar skermar eru notaðir:

§ 11  Missir réttar til refsingar

§ 20  Upprifjun og útskýring
á sögnum.

Upprifjun á sögnum (einnig ósk um slíka
upprifjun) verður að fara fram skriflega. Ósk um
útskýringar á sögnum og svar við slíkum
óskum gefur skermfélagi skriflega. Slík ósk er ekki
bundin við þann tíma þegar sá sem leggur hana
fram á að segja.

§ 23-27  eru ekki í gildi.

§ 28-35  Sagnir utan réttrar raðar

§ 36-39  Óleyfilegar sagnir

§ 40  Sameiginlegur skilningur
spilafélaga

Meðan á sögnum stendur mega allir spilarar skoða
kerfiskort andstæðinga sinna hvenær sem er.

§ 49
Varnarspilari sýnir spil

Þegar varnarspilari leggur spil upp í loft á
borðið meðan á sögnum stendur má hann taka
spilið  upp aftur refsilaust.

§ 53  Útspil frá rangri hendi
samþykkt

Fyrsta útspil frá rangri hendi má taka upp aftur
refsilaust.

§ 54  Fyrsta útspil frá rangri
hendi

Hafi varnarspilari spilað fyrsta útspili frá rangri
hendi, má taka það upp aftur refsilaust, nema varnarspilarinn
hafi spilað út og skermtjaldinu verið lyft áður en
brotið uppgötvaðist.

7. grein.  Öllum pörum ber skylda til
að framvísa vel útfylltu kerfiskorti.  Fyrirliðar sveita eru ábyrgir
fyrir því að afhenda mótsstjórn afrit
kerfiskorta sinna sveitafélaga ef þess er krafist.  Áður en leikur hefst þurfa
keppendur að vera búnir að ræða helstu
upplýsingar, útspil og þ.h. Ef keppendum þykja
kerfiskort andstæðinga sinna ófullnægjandi ber
þeim að kalla til keppnisstjóra og bera fram sína
kvörtun. Keppnisstjóri skal veita því pari
aðvörun sem leggur fram ófullnægjandi kerfiskort og gefa
viðbótartíma á leikinn til þess að saklausa
hliðin fái greinargóðar upplýsingar um kerfi
andstæðinganna. Keppnisstjóra ber að draga af sveit 1 til
2 vinningsstig eftir alvöru málsins, vegna
ófullnægjandi kerfiskorta ef aðvörun hefur
áður verið beitt.

Heimilt er að nota öll
sagnkerfi, Alþjóðareglum um MÓS (mjög
óeðlileg sagnkerfi) og annarra flokka um óeðlileg
sagnkerfi er fylgt.  Leiki vafi
á að sagnkerfi falli undir MÓS, sker mótanefnd
úr.

8. grein. Lokasögn
skal liggja á spilaborðinu í opnum sal hjá sagnhafa,
til hagræðis fyrir áhorfendur hverju sinni, á meðan
spilið stendur yfir.

9. grein. Hverjum leik
(12 spilum) skal lokið á 102 mínútum. Ef leik er ekki
lokið innan þess tíma eru gefnar 5 mínútur til
að ljúka honum. Þegar sá tími er liðinn og
enn er leiknum ekki lokið er(u)
viðkomandi sveit(ir) sektuð (sektaðar) samkvæmt
eftirfarandi reglu:

0-5 mínútur framyfir:     ½ vinningsstig

5-10 mínútur
framyfir:   1 vinningsstig

10-15 mínútur framyfir: 2
vinningsstig

15-20 mínútur framyfir: 3
vinningsstig

20-25 mínútur framyfir: 5
vinningsstig

Tefjist lok leiks í meira en 25
mínútur má keppnisstjórn beita harðari
refsingum.

Haldi spilarar því fram
að andstæðingar þeirra beri ábyrgð á
töfum í leiknum vegna hægrar spilamennsku kalla þeir
til keppnisstjóra sem mun grípa til nauðsynlegra
aðgerða til leiðréttingar, þar með talið
að skipa borðvörð það sem eftir er af leiknum.

Keppnisstjóri reynir að vara
spilara við ef þeir virðast eiga á hættu að fara
fram yfir sett tímamörk, en þótt hann komi
því ekki við dregur það ekki úr ábyrgð
spilaranna að gæta að tímatakmörkunum.

10. grein. Sveit sem
ekki spilar leik vegna forfalla annarrar sveitar fær eftirfarandi
hagstæðustu skor :

a) 18 stig.

b) meðaltal stiga, sem aðrar
sveitir hafa náð gegn þeirri sveit, sem ekki mætti.

c) meðaltal eigin stiga í
spiluðum leikjum.

d) meðaltal stiga sem tvær
næstu sveitir fyrir ofan hana hafa unnið til, gegn þeirri sveit
sem ekki mætti. Sé sveitin í 2. sæti, þá
er  eingöngu borið saman
við þá efstu. IMP-stig eru gefin sem lágmark
þeirra IMP-stiga sem samsvara vinningsstigunum.

Forfallist sama sveit í helming
eða fleiri umferðum úrslitanna telst hún fallin úr
keppni, fyrri árangur hennar í keppninni strikast út og
leikir gegn henni reiknast sem yfirseta eða  18 stig.

11. grein.   Mest mega spila 6 spilarar
í hverri sveit. Sveit með 4 eða 5 spilara getur bætt
við spilurum sem ekki hafa tekið þátt í
mótinu áður (undankeppnir  meðtaldar). Í
neyðartilfellum getur mótanefnd heimilað frekari fjölgun
spilaranna.

12. grein.   Spilað er um 3 gullstig
í hverjum leik, 0,75 stig pr. spilara sem spilar í vinningsleik
sem er 18-12 eða meir.  13 til
17 stig telst jafntefli.
Fyrirliðar skulu skila inn stigablaði í lok móts,
sinni þeir því ekki falla stigin niður

13. grein.
Keppnistjóri úrskurðar í ágreiningsmálum
sem kunna að koma upp við spilaborðið. Ef hlutaðeigandi eru
ekki sáttir við þann úrskurð, skulu þeir ekki rökræða við
keppnisstjóra, heldur ber þeim að áfrýja
úrskurðinum til dómnefndar BSÍ. Áfrýjun
á úrskurði keppnisstjóra skal vera skrifleg og berast
honum innan 30 mínútna frá því að
umferð lýkur. Tryggingarfé að upphæð kr.
8.000.- skal fylgja áfrýjuninni. Breyti dómnefnd
úrskurði keppnisstjóra verður tryggingarfénu
skilað, að öðrum kosti rennur það til uppbyggingar
á sjóði til menntunar keppnisstjóra nema
dómnefnd telji sérstaka ástæðu til að skila
tryggingarfé.

14. grein.
Stjórn BSÍ og/eða Áfrýjunarnefnd BSÍ
hefur heimild, að fenginni tillögu keppnisstjóra eða
mótanefndar, til að setja keppanda í eins til tveggja
ára keppnisbann vegna hvers kyns ósæmilegrar hegðunar
á mótsstað.  Öll
neysla og meðferð áfengis í spilasal meðan á
mótinu stendur er bönnuð. Brot á þessu verður
tilkynnt til stjórnar BSÍ auk þess sem sveit
þess/þeirra spilara verður vísað úr
mótinu..

15. grein. Notkun tóbaks er
bönnuð í spilasölum. Spilarar þurfa leyfi hjá
keppnisstjóra til að yfirgefa spilasali, hvort sem um opinn eða
lokaðan sal er að ræða, spilara í báðum
sölum geta fengið leyfi og fylgd keppnisstjónar til að fara
úr húsi til að reykja, ekki er þó hægt
að veita leyfi oftar en einu sinni á hvern aðila.

16. grein.   Öll notkun farsíma er stranglega bönnuð í
spilasölum, þar með talið að hafa kveikt á
þeim.  Þeir
þátttakendur í mótinu sem verða uppvísir
að broti á þessari reglu verða sektaðir beint um 1 og
síðan 2 vinningsstig.

17. grein. Spilað
er að öðru leyti en áður er getið, eftir
alþjóðalögum í bridge.

Tímatafla

20.feb laugardagur

Umferð 1

11:00 - 12:42

Umferð 2

12:50 - 14:32

Umferð 3

15:00 - 16:42

Umferð 4

16:50 - 18:32

Umferð 5

18:40 - 20:22

21.feb sunnudagur

Umferð 6

11:00 - 12:42

Umferð 7

12:50 - 14:32

Umferð 8

15:00 - 16:42

Umferð 9

16:50 - 18:32